ડોકટરે બધી વિગતો તપાસી, વિચારીને એકદમ હળવાશથી કહ્યું : ‘જુઓ મિ. અનિલ, તમારા રિપોર્ટ વગેરે જોતા મને નથી લાગતું કે તમને કોઈ શારીરિક બીમારી હોય. આટલી બધી દવાઓ પણ લેવાની કોઈ જરૂર નથી જણાતી. વળી, તમે તમારું રોજિંદુ કામ કરી શકો છો, નથી આપને કોઈ ટેન્શન કે નથી બન્યો એવો કોઈ બનાવ. વજન પણ તમારું એકદમ નૉર્મલ છે. આથી એ સાબિત થાય છે કે આપને કોઈ માનસિક બીમારી પણ નથી. મેડિકલની રીતે આપ તંદુરસ્ત છો. પરંતુ તેમ છતાં તમારું કહેવું એમ છે કે તમને સ્વસ્થતા મહેસૂસ નથી થતી. આ માટે મારું એક સૂચન છે. કદાચ મારી વાત આપને વિચિત્ર લાગે પણ જે મેં અનુભવથી જાણ્યું છે એ કહેવાની કોશિશ કરું છું. શક્ય હોય તો અમલ કરજો.’